Komission asetus (EY) N:o 2138/98, annettu 6 päivänä lokakuuta 1998, maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta



Virallinen lehti nro L 270 , 07/10/1998 s. 0004 - 0006



KOMISSION ASETUS (EY) N:o 2138/98, annettu 6 päivänä lokakuuta 1998, maataloustuotteiden nimikkeistöstä vientitukia varten annetun asetuksen (ETY) N:o 3846/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 14 kohdan, sekä katsoo, että komission asetuksella (ETY)N:o 3846/87 (3), sellaisena kuin se on viimeksi muutettuna asetuksella (EY) N:o 1353/98 (4), on otettu käyttöön yhdistettyyn nimikkeistöön perustuva maataloustuotteiden nimikkeistö vientitukia varten; asetuksen liitteeseen kuuluvan ryhmän 9 lopussa olevissa huomautuksissa säädetään maidon ja maitotuotteiden vientitukien myöntämisessä ja laskemisessa noudatettavissa säännöistä; maitotuotteisiin lisätty permeaatti on näillä säännöillä tarkoitus jättää tuen ulkopuolelle; olisi täsmennettävä, että ulkopuolelle jättäminen koskee myös yksinomaan permeaatista koostuvia tuotteita, kaupankäyntiin liittyvien ongelmien välttämiseksi olisi lisättyjen tukeen oikeuttamattomien aineiden tosiasiallisia pitoisuuksia koskeva ilmoitusvelvollisuus tullimuodollisuuksia täytettäessä korvattava velvollisuudella ilmoittaa näiden lisättyjen aineiden enimmäispitoisuus, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3846/87 liitteeseen kuuluvan ryhmän 9 lopussa olevat huomautukset 1, 2, 4, 8, 10, 13 ja 14 tämän asetuksen liitteessä olevilla huomautuksilla. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 1998. Komission puolesta Franz FISCHLER Komission jäsen (1) EYVL L 148, 28.6.1968, s. 13 (2) EYVL L 206, 16.8.1996, s. 21 (3) EYVL L 366, 24.12.1987, s. 1 (4) EYVL L 184, 27.6.1998, s. 29 LIITE Huomautukset (1) Kun kyseessä on tähän alanimikkeeseen kuuluva tuote, joka koostuu permeaatista tai johon on lisätty muita kuin maitoa sisältäviä aineita ja/tai heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita, tukea ei myönnetä. Tullimuodollisuuksia täyttäessään asianomaisen henkilön on merkittävä tähän tarkoitukseen varattuun ilmoitukseen, onko muita kuin maitoa sisältäviä aineita ja/tai heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita lisätty tuotteeseen tai koostuuko tuote permeaatista. (2) Kun kyseessä on tähän alanimikkeeseen kuuluva tuote, jossa on lisättyjä muita kuin maitoa sisältäviä aineita ja/tai heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita, tukea laskettaessa ei oteta huomioon lisättyjen muiden kuin maitoa sisältävien aineiden ja/tai heran ja/tai heran johdannaisten ja/tai laktoosin ja/tai kaseiinin ja/tai kaseinaatin ja/tai permeaatin ja/tai CN-koodiin 3504 kuuluvien tuotteiden osuutta. Kun tähän alanimikkeeseen kuuluva tuote koostuu permeaatista, tukea ei myönnetä. Tullimuodollisuuksia täytettäessään asianomaisen henkilön on merkittävä tähän tarkoitukseen varattuun ilmoitukseen, onko muita kuin maitoa sisältäviä aineita ja/tai heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita lisätty, ja jos niitä on lisätty, on ilmoitettava: - lisättyjen muiden kuin maitoa sisältävien aineiden ja/tai heran ja/tai heran johdannaisten ja/tai laktoosin ja/tai kaseiinin ja/tai kaseinaatin ja/tai permeaatin ja/tai CN-koodin 3504 kuuluvien tuotteiden enimmäispitoisuus painoprosentteina 100 kilogrammassa valmista tuotetta, ja erityisesti - lisätyn heran laktoosipitoisuus. (4) Tähän alanimikkeeseen kuuluvalle tuotteelle 100:aa kilogrammaa kohti myönnettävä tuki on suuruudeltaan seuraavien osien summa: a) annettu määrä kiloa kohti kerrottuna 100 kilogrammassa tuotetta olevan maito-osuuden painolla. Kuitenkin jos tuotteeseen on lisätty heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita, kilogrammaa kohti annettu määrä kerrotaan 100 kilogrammassa tuotetta olevan maito-osuuden painolla, jossa ei oteta huomioon lisättyä heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita, b) komission asetuksen (ETY) N:o 1466/95 (EYVL L 144, 28.6.1995, s. 22) 12 artiklan 3 kohdan säännösten mukaisesti laskettu osa. Tullimuodollisuuksia täyttäessään asianomaisen henkilön on merkittävä tähän tarkoitukseen varattuun ilmoitukseen, koostuuko maito-osuus permeaatista tai onko muita kuin maitoa sisältäviä aineita ja/tai heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita lisätty, ja jos niitä on lisätty, on ilmoitettava: - lisätyn heran ja/tai heran johdannaisten ja/tai laktoosin ja/tai kaseiinin ja/tai kaseinaatin ja/tai permeaatin ja/tai CN-koodiin 3504 kuuluvien tuotteiden ja/tai sakkaroosin ja/tai muiden muuta kuin maitoa sisältävien aineiden enimmäispitoisuus painoprosentteina 100 kilogrammassa valmista tuotetta, ja erityisesti - lisätyn heran laktoosipitoisuus. Jos tuotteen maito-osuus koostuu permeaatista, tukea ei myönnetä. (8) Tullimuodollisuuksia täytettäessään asianomaisen henkilön on merkittävä tähän tarkoitukseen varattuun ilmoitukseen: - rasvattoman maitojauheen pitoisuus painoprosentteina, - onko heraa ja/tai heran johdannaisia ja/tai laktoosia ja/tai kaseiinia ja/tai kaseinaattia ja/tai permeaattia ja/tai CN-koodiin 3504 kuuluvia tuotteita lisätty, ja jos niitä on lisätty, on ilmoitettava: - lisätyn heran ja/tai heran johdannaisten ja/tai laktoosin ja/tai kaseiinin ja/tai kaseinaatin ja/tai permeaatin ja/tai CN-koodiin 3504 kuuluvien tuotteiden enimmäispitoisuus painoprosentteina 100 kilogrammassa valmista tuotetta, ja erityisesti - lisätyn heran laktoosipitoisuus 100 kilogrammassa valmista tuotetta. (10) Jos tuote sisältää muita kuin maitoa sisältäviä aineita ja/tai kaseiinia ja/tai kaseinaatteja ja/tai heraa ja/tai heran johdannaisia ja/tai laktoosia ja/tai permeaattia ja/tai CN-koodiin 3504 kuuluvia tuotteita, lisättyjen muiden kuin maitoa sisältävien aineiden ja/tai kaseiinin ja/tai kaseinaattien ja/tai heran ja/tai heran johdannaisten (poislukien CN-koodiin 0405 10 50 kuuluva heravoi) ja/tai laktoosin ja/tai permeaatin ja/tai CN-koodiin 3504 kuuluvien tuotteiden osuutta ei saa ottaa huomioon tuen määrää laskettaessa. Tullimuodollisuuksia täytettäessään asianomaisen henkilön on merkittävä tähän tarkoitukseen varattuun ilmoitukseen, onko tuotteeseen lisätty muita kuin maitoa sisältäviä aineita ja/tai kaseiinia ja/tai kaseinaatteja ja/tai heraa ja/tai heran johdannaisia ja/tai laktoosia ja/tai permeaattia ja/tai CN-koodiin 3504 kuuluvia tuotteita, ja jos niitä on lisätty, on ilmoitettava lisättyjen muiden kuin maitoa sisältävien aineiden ja/tai kaseiinin ja/tai kaseinaattien ja/tai heran ja/tai heran johdannaisten (tarvittaessa tarkennettava heravoin osuus) ja/tai laktoosin ja/tai permeaatin ja/tai CN-koodiin 3504 kuuluvien tuotteiden enimmäispitoisuus painoprosentteina 100 kilogrammassa lopputuotetta. (13) Jos tuote sisältää muuta kuin maitoa sisältäviä aineita, muiden kuin maitoa sisältävien aineiden osuutta ei saa ottaa huomioon tuen määrää laskettaessa. Tullimuodollisuuksia täytettäessään asianomaisen henkilön on merkittävä tähän tarkoitukseen varattuun ilmoitukseen, onko tuotteeseen lisätty muita kuin maitoa sisältäviä aineita, ja jos niitä on lisätty, on ilmoitettava lisättyjen muiden kuin maitoa sisältävien aineiden enimmäispitoisuus painoprosentteina 100 kilogrammassa lopputuotetta. (14) Jos tuote sisältää muita muuta kuin maitoa sisältäviä aineita kuin sakkaroosia, muiden muuta kuin maitoa sisältävien aineiden kuin sakkaroosin osuutta ei saa ottaa huomioon tuen määrän laskettaessa. Tähän alanimikkeeseen kuuluvalle tuotteella 100:aa kilogrammaa kohti myönnettävä tuki on suuruudeltaan seuraavien osien summa: a) annettu määrä kiloa kohti kerrottuna 100 kilogrammassa tuotetta olevan maito-osuuden painolla, b) komission asetuksen (ETY) N:o 1466/95 (EYVL L 144, 28.6.1995, s. 22) 12 artiklan 3 kohdan säännösten mukaisesti laskettu osa. Tullimuodollisuuksia täyttäessään asianomaisen henkilön on merkittävä tähän tarkoitukseen varattuun ilmoitukseen lisätyn sakkaroosin ja/tai muiden muuta kuin maitoa sisältävien aineiden enimmäispitoisuus painoprosentteina 100 kilogrammassa lopputuotetta.